ปอนด์ทรุดหนักเทียบดอลลาร์,ยูโร นักลงทุนวิตก Brexit ไร้ข้อตกลง - FINNOMENA
ปอนด์ทรุดตัวลงแตะระดับต่ำสุดรอบ 27 เดือนเทียบดอลลาร์ และต่ำสุดรอบ 6 เดือนเทียบยูโรในวันนี้ ท่ามกลางความวิตกเกี่ยวกับการแยกตัวของอังกฤษออกจากสหภาพยุโรป (Brexit) แบบไร้ข้อตกลง
17 ก.ค. 2562

ปอนด์ทรุดตัวลงแตะระดับต่ำสุดรอบ 27 เดือนเทียบดอลลาร์ และต่ำสุดรอบ 6 เดือนเทียบยูโรในวันนี้ ท่ามกลางความวิตกเกี่ยวกับการแยกตัวของอังกฤษออกจากสหภาพยุโรป (Brexit) แบบไร้ข้อตกลง
ทั้งนี้ ปอนด์นับเป็นสกุลเงินในกลุ่ม G10 ที่ปรับตัวย่ำแย่ที่สุดในปีนี้ โดยถูกกดดันจากการลาออกของนางเทเรซา เมย์ นายกรัฐมนตรีอังกฤษ ซึ่งทำให้พรรคอนุรักษ์นิยมต้องสรรหาผู้นำพรรคคนใหม่ ซึ่งจะเป็นนายกรัฐมนตรีคนต่อไปของอังกฤษ
ล่าสุดมีข่าวว่าสหภาพยุโรปอาจต้องเลือกระหว่าง “no-deal Brexit” หรือยอมเลื่อนกำหนดการ Brexit หากนาย Boris Johnson ได้รับเลือกให้ขึ้นดำรงตำแหน่งนายกรัฐมนตรีสหราชอาณาจักรคนใหม่
อย่างไรก็ตาม ผู้แทนการเจรจาของยุโรปยังคงยืนกรานที่จะไม่เปิดการเจรจาเกี่ยวกับข้อตกลง Brexit ใหม่อีกครั้ง โดยให้เหตุผลว่าทั้งสองฝ่ายได้เห็นชอบในข้อตกลงดังกล่าวร่วมกันเป็นที่เรียบร้อยแล้วหลังผ่านหารือกันมาอย่างยาวนานกว่า 3 ปี
ที่มา : https://www.reuters.com/article/us-britain-eu/eu-braces-for-no-deal-brexit-or-another-delay-under-boris-johnson-idUSKCN1UB1GF
แท็ก:
แชร์บทความ: